صوم داؤدی

صوم داؤدی جس کو " افضل الصیام "، " سب سے اچھا روزہ " قرار دیا گیا کہ ایک دن روزہ اور ایک دن افطار ہو۔
سب سے افضل روزہ یہ ہے کہ ایک دن روزہ رکھے اور ایک دن بے روزہ رہے حضرت داؤد (علیہ السلام) اسی طرح نفلی روزے رکھتے تھے۔ آنحضرت  نے فرمایا لاَ صَوْمَ فَوْقَ صَوْمِ دَاوُدَ عَلَيْهِ السَّلاَمُ شَطْرَ الدَّهَرِ، صُمْ يَوْمًا، وَأَفْطِرْ يَوْمًا (یعنی داؤد (علیہ السلام) کے روزہ سے بڑھ کر کوئی روزہ نہیں) اور ایک روایت ہے۔ لا افضل من ذلک بخاری کتاب الصوم باب صوم داؤد یعنی اس روزے سے افضل کوئی روزہ نہیں ہے۔
عبداللہ بن عمر (رض) سے روایت ہے کہ رسول اللہ  نے مجھ سے فرمایا کہ اللہ تعالیٰ کے نزدیک سب سے زیادہ پسندیدہ روزے داؤد (علیہ السلام) والے روزے ہیں اور سب سے پسندیدہ نماز بھی داؤد (علیہ السلام) کی نماز ہے وہ پہلی آدھی رات تک سوتے تہائی رات نماز پڑھتے اور پھر رات کا چھٹا حصہ سوتے۔ وہ ایک دن روزہ رکھتے اور ایک دن ناغہ کرتے (اسی کو صوم داؤدی کہتے ہیں) سنن ابوداؤد:جلد دوم:حدیث نمبر 683
صوم داؤدی کی اجازت
عبد اللہ بن عمر سے روایت کرتے ہیں کہ رسول اللہ  کو میرے بارے میں یہ بتایا گیا کہ میں نے قسم کھائی ہے زندگی بھر دن کو روزہ رکھنے کی اور رات کو عبادت کرنے کی رسول اللہ (صلی اللہ علیہ وآلہ وسلم) نے مجھ سے فرمایا کیا تم ہی کہتے ہو کہ واللہ میں زندگی بھر دن کو روزہ رکھوں گا اور رات کو عبادت کروں گا تو میں نے عرض کیا ہاں میں نے ایسا کہا ہے آپ (صلی اللہ علیہ وآلہ وسلم) نے فرمایا تم میں اس کی طاقت نہیں لہذا (کبھی) روزہ رکھو اور (کبھی) چھوڑ دو اور (کبھی) رات کو عبادت کرو اور (کبھی آرام سے ) سو جاؤ اور ہر ماہ تین روزے رکھ لیا کرو کیونکہ ہر نیکی کا دس گنا اجر ملتا ہے (تو مہینا میں تین روزے تیس کے برابر ہوئے) اور یہ سال بھر کے روزوں کے برابر ہوجائیں گے۔ میں نے عرض کیا یا رسول اللہ! میں اس سے بھی زیادہ طاقت رکھتا ہو تو آپ  نے ارشاد فرمایا کہ ایک دن روزہ رکھو اور دو دن چھوڑ دو میں نے عرض کیا کہ میں اس سے بھی زیادہ طاقت رکھتا ہوں تو آپ  نے فرمایا کہ ایک دن چھوڑ کر روزہ رکھو اور یہ صوم داؤدی ہے یہ سب سے معتدل قسم کا روزہ ہے میں نے عرض کیا میں اس سے زیادہ طاقت رکھتا ہوں آپ  نے فرمایا بس اس سے زیادہ میں کوئی فضیلت نہیں ہے۔ (یعنی ایک دن چھوڑ کر دوسرے دن روزہ رکھ لیتے تھے)صحیح بخاری:جلد دوم:حدیث نمبر 680

 حوالہ جات 

زمرہ:اصطلاحات حدیث